| Capuchina |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Brassicales |
| Familia: | Tropaeolaceae |
| Xénero: | *Tropaeolum* |
| Especie: | ''***T. majus''***L. 1753 |

 |
| Sinonimia |
| * *Cardamindum majus* (L.) Moench
* *Nasturtium indicum* Garsault
* *Tropaeolum elatum* Salisb.
* *Tropaeolum hortense* Sparre
* *Tropaeolum hybridum* L.
* *Tropaeolum pinnatum* Andrews
* *Tropaeolum quinquelobum* Bergius
* *Trophaeum majus* (L.) Kuntze
 |

Imaxe tomada no verán da suculenta *Tropaeolum majus* con flores laranxas.
***Tropaeolum majus*** é unha planta ornamental orixinaria de América, caduca, que se cultiva en parques e xardíns. Nas zonas de costa en España atópase asilvestrada.

Vista da planta.
No seu hábitat.
É unha planta anual, lampiña, suculenta e estendida. Existen numerosas variedades con flores vermellas, alaranxadas ou amarelas, o cáliz ten cinco sépalos e a corola cinco pétalos desiguais. As flores e as follas teñen un sabor picante similar ao do *Lepidium sativum*.

Descrición
----------

Son plantas rubideiras ou rastreiras anuais. Follas suborbiculares, que alcanzan un tamaño de 3–10 cm de diámetro, glabras, enteiras ou coas marxes unduladas, peltadas; pecíolos 15–20 cm de longo. Pedúnculos 10–20 cm de longo; sépalos 15–18 mm de longo e 8–9 mm de ancho, verde-amarelados, esporón 25–35 mm de longo; pétalos enteiros ou ondulados, amarelos a vermellos con liñas e puntos amarelos a morados, os superiores cuneados, 30–40 mm de longo, os inferiores 15–20 mm de longo e de ancho, con uña 12–15 mm de longo, ciliada. Carpelos de 10 mm de longo cando en froito, con costelas rugosas.

Historia
--------

O termo *tropaeolum* deriva do grego Τροπαιον, ou pequeno trofeo, debido á disposición das súas follas e flores. Os xesuítas introduciron a planta a Europa no século XVI, dando constancia da súa utilización culinaria, tanto das súas follas como das súas flores. Denominábase *mastuerzo de las Indias, berro del Perú* ou de los *jesuítas*. O botánico Dodoens cultivouna no seu xardín en 1600.
Nos altiplanos de Bolivia e na área andina en xeral, existe a especie *Tropaeolum tuberosum,* que ten uns tubérculos do tamaño dunha castaña, unhas flores de bela cor carmesí, cuxa altura non excede os 50 cm. Estes tubérculos teñen un sabor áspero moi acentuado. Nestes países é un alimento bastante consumido. O *Tropaeolum* tamén é coñecido como ***texao*** e é a flor símbolo da cidade de Arequipa, no sur do Perú.

Taxonomía
---------

*Tropaeolum majus* foi descrita por Carl von Linné e publicada en *Species Plantarum* 1: 345. 1753.

Etimoloxía

*Tropaeolum*: nome xenérico nomeado por Linneo, que deriva do grego *tropaion* e do latín tropaeum de "trofeo", pola maneira en que crece a planta, sobre un soporte. lembrando un trofeo clásico con escudos e cascos de ouro como as que colgaban como un signo da vitoria nun campo de batalla.

*majus*: epíteto latíno que significa "o máis grande".

Sinonimia

* *Cardamindum majus* Moench
* *Nasturtium indicum* Garsault
* *Tropaeolum pinnatum* Andrews
* *Tropaeolum quinquelobum* Bergius
* *Trophaeum majus* (L.) Kuntze

Notas
-----

1. ↑  Tropicos
2. ↑  The Plant List
3. 1 2  "*Tropaeolum majus*". *Tropicos.org. Missouri Botanical Garden*. Consultado o 8 de maio de 2015.
4. ↑  En Nombres Botánicos
5. ↑  "*Tropaeolum majus*". *The Plant List*. Consultado o 8 de maio de 2015.

|  |  |
| --- | --- |
| Control de autoridades | 
* Wd: Q156288
* EBID: ID
* GND: 4277251-5
* MAG: 2779216187

 |

|  |  |
| --- | --- |
| Identificadores taxonómicos | 
* APDB: 124890
* APNI: 86657
* BioLib: 3583
* Dyntaxa: 220610
* Ecocrop: 2119
* EOL: 484394
* EPPO: TOPMA
* EUNIS: 184544
* FloraBase: 4360
* FNA: 200012407
* FoC: 200012407
* GBIF: 2889934
* iNaturalist: 54329
* IPNI: 310974-2
* IRMNG: 11436382
* ITIS: 505615
* NBN: NBNSYS0000034299
* NCBI: 4020
* PalDat: Tropaeolum\_majus
* Plantarium: 39498
* PlantList: kew-2522052
* POWO: ID
* Soortenregister: 179734
* TAXREF: 127885
* Tela Botanica: 69905
* Tropicos: 33000034
* PLANTS: TRMA7
* VicFlora: ID

 |

|  |  |
| --- | --- |
| Identificadores | 
* UNII: 9G6ZOS4L87

 |